Fyrir mörgum eru gróðurflákarnir í vatninu hrein ávísun á vandræði og endalausar festur . Fyrir öðrum og þá helst fiskinum eru gróðurflákarnir endalaust forðabúr ætis . Eins óskemmtilegir og þeir geta verið þá eru gróðurflákarnir í vatninu heimkynni allskynns skordýra , seiða og hornsíla . Þetta veit fiskurinn og sækir óspart í þá . Það er hægt veiða gróðurflákana án þess að vera í endalausum vandræðum . Ef vatnið er nægjanlega tært og þú sérð þokkalega til botns getur þú reynt fyrir þér þar sem gróðurinn er gysnari og / eða lænur hafa myndast í gróðrinum . Best er að nota flotlínu með tiltölulega stuttum taumi og þyngdar flugur undir þessum kringumstæðum . En svo má líka prófa eitthvað allt annað , hálfsökkvandi línu eða sökktaum en … . ekki nota sökkenda . Prófaðu að setja c.a. 1 -2 fet . af venjulegu taumaefni framan á sökktauminn þannig að flugan lyftist aðeins frá botninum , þá eru minni líkur á hún festist auk þess raskar taumaendinn gróðrinum minna . Ég hef horft á fisk fælast taumenda þegar hann skrapar leirbotn eða gróður og myndar þannig skugga eða grugg undir yfirborðinu . Hvora aðferðina sem þú prófar , gættu þess að flugan lendi utan við gróðurinn og þú dragir hana inn og í gegn um hann , það minkar verulega líkurnar á að festa auk þess að með því egnir þú einnig fyrir fiskinn sem heldur til utan í flákanum . Gjöfular flugur í gróðurflákum eru auðvitað Pheasant Tail , Héraeyrað , Beikir og svo Nobblerar / Damsel flugur til að líkja eftir seiðunum . Siggi Kr. 30.04.2012 : Getur verið fínt að nota booby flugur ef gróðurinn nær ekki mjög langt upp frá botninum . Allavega í stöðuvötnum – held að booby flugur virki ekki sérlega vel í straumvatni nema það renni mjög hægt . Urriði 01.05.2012 : Mér hefur gengið best að draga meðfram gróðurkantinum , ekki í gegnum gróðurinn . Svo ef gróðurinn nær ekki alveg upp í yfirborð þá strippa ég stundum léttar straumflugur yfir gróðurinn og þá skýst fiskurinn upp úr gróðrinum til að taka fluguna ( ef hann er í stuði til þess ) . Hörður Andri 04.05.2012 : Það getur verið skemmtilegt að sjá urriðann skjótast út úr gróðrinum , mér hefur stundum fundist samt stóri urriðinn vera utan í gróðrinum meira , ekki inni í flókanum . Urriði hefur e.t.v. eitthvað til síns máls með að draga meðfram kantinum . Mér hefur gengið best að draga meðfram gróðurkantinum , ekki í gegnum gróðurinn . Svo ef gróðurinn nær ekki alveg upp í yfirborð þá strippa ég stundum léttar straumflugur yfir gróðurinn og þá skýst fiskurinn upp úr gróðrinum til að taka fluguna ( ef hann er í stuði til þess ) .